Itzhak Perlman

Si Itzhak Perlman (natawo niadtong Agosto 31, 1945) usa ka Israeli-Amerikanong Biyolinista, pangmusikang konduktor, ug magtutudlo. Siya usa sa mga labing inilang biyolinista sa ulahing bahin sa ika-20 nga siglo.

Biyograpiya 
Si Perlman natawo sa Tel Aviv, Britong Mandato sa Palestina (karon Israel), diin siya unang nagka-interes sa biyolin sa dihang nakapaminaw siya'g klasikal nga musika sa radyo. Siya nagtuon sa Akedemiya sa Musika sa Tel Aviv sa wala pa siya mibalhin sa Tinipong Bansa aron magtuon sa TUlunghaang Juilliard uban kang Ivan Galamian ug Dorothy DeLay. Siya nag-debut didto sa Carnegie Hall niadtong 1963, ug nakadaog usab siya sa kompetisyong Leventritt niadtong 1964. Human niadto, pirmi na siyang mag-musical tour. Pirmi na usab siyang mogawas sa telebisyon sa Amerika niadtong 1970, sama sa mga pasundayag nga The Tonight Show ug sa Sesame Street, ug usab sa pipila ka pundok didto sa White house.

Si Perlman nataptan og polio sa edad kuwatro. Nakakuha siyag partial recovery, ug makalakaw na siya pinaagi sa crutches. Siya motukar og biyolin nga maglingkod.

Mga Amerikanong maghuhuni
Mga Amerikanong Hudeyo
Mga natawo sa 1945
Mga natawo sa Agosto 31